Priloga št. 1

PRODAJNA POGODBA

ki jo skleneta 


1. MESTNA OBČINA VELENJE, Titov trg 1, Velenje, 
ki jo zastopa župan Peter Dermol, 
Matična številka: 5884268000
ID za DDV: SI49082884 
Podračun EZR MOV št: SI56 0133 3010 0018 411
(v nadaljevanju: prodajalec) 

in

2. ________________________________ (naziv/naslov), ki ga zastopa _________________
Matična številka/EMŠO: ______________________ 
ID za DDV/davčna številka: ________________________
(v nadaljevanju: kupec)




UVODNE UGOTOVITVE
1. člen
Pogodbeni stranki uvodoma kot nesporno ugotavljata, da:
· je prodajalec lastnik nepremičnine z ID znakom parcela 964 762/22 velikosti 911 m2, ki v naravi predstavlja travnik (v nadaljevanju: predmetna nepremičnina);
· predmetna nepremičnina se prodaja po sistemu »videno-kupljeno«.;
· je Svet Mestne občine Velenje sprejel  Sklep o načrtu ravnanja z nepremičnim premoženjem    Mestne občine Velenje za leto 2026 (Uradni vestnik Mo Velenje, št. 21/25) s katerim je odobril prodajo predmetne nepremičnine;
· je prodajalec zavezan k spoštovanju Zakona o stvarnem premoženju države in samoupravnih lokalnih skupnosti (Uradni list RS, št. 11/18, 79/18, 61/20-ZDLGPE, 175/20, 78/23 - ZUNPEOVE, 78/23 – ZORR in 131/23 - ZORZFS; v nadaljevanju: ZSPDSLS-1) in Uredbe o stvarnem premoženju države in samoupravnih lokalnih skupnosti (Uradni list RS, št. 31/18; USPDSLS) ter je v skladu z ZSPDSLS-1 in USPDSLS dne ……...………. na svojih spletnih straneh (www.velenje.si) objavil razpis za javno dražbo za prodajo nepremičnine in izvedel javno dražbo; 
· je kupec z udeležbo na javni dražbi sprejel pogoje prodaje, navedene v objavi javne dražbe; 
· je kupec kot dražitelj v postopku javne dražbe ponudil za predmetno nepremičnino najvišjo ceno, ………………………EUR;
· kupec in prodajalec s sklenitvijo te pogodbe in z doseženim soglasjem volj zasledujeta skupen interes, da prodajalec proda in prepusti v last in posest nepremičnino z ID znakom parcela 964 762/22 velikosti 911 m2;
· Iz Lokacijske informacije št. 4780-0059/2025 z dne 6. 7. 2026 izhaja, da nepremičnina leži na območju, ki ga urejata Odlok o Občinskem prostorskem načrtu Mestne občine Velenje (Uradni vestnik Mo Velenje, št. 2/20, 7/20 in 20/23) in Odlok o Občinskem podrobnem prostorskem načrtu Stara vas – zahod (Tehnološki park Velenje) (Uradni vestnik Mo Velenje, št. 7/21-UPB1, 72/13-DPN), ter da ima nepremičnina status stavbnega zemljišča, v enoti urejanja prostora VE1/044, podrobnejša namenska raba: gospodarska cona - IG. Vrsta varovanja oziroma omejitve: 
· erozijsko območje: opozorilno območje - običajni zaščitni ukrepi,
· varovalni pas elektrovoda: nadzemni vod - daljnovod - 110 kV,
· varovalni pas elektrovoda: nadzemni vod - daljnovod - 20 kV,
· varovalni pas elektrovoda: polizolirani nadzemni vod - daljnovod - 20 kV in
· varovalni pas kanalizacije: meteorni vod.
· so na predmetni nepremičnini vknjiženi sledeče omejitve:
· [bookmark: _Hlk234324044]služnostna pravica peš hoje, voženj ter ostalih nujnih posegov glede gradnje komunalne infrastrukture (vključno z energetsko in telekomunikacijsko infrastrukturo), obratovanja, vzdrževanja in nadzora komunalne infrastrukture (vključno z energetsko in telekomunikacijsko infrastrukturo), v korist Mestne občine Velenje (ID omejitve 17570708),
· služnostna pravica obratovanja, nadzora, rekonstrukcije in vzdrževanja ter hoje in vožnje z vsemi vozili, v korist vsakokratnega lastnika nepremičnine 994 *361 (ID omejitve 17601897),
· služnostna pravica peš hoje, voženj ter ostalih nujnih posegov glede gradnje, vzdrževanja in popravil elektroenergetskega objekta "transformatorska postaja in kablovodi 0,4-20 kV s kabelsko kanalizacijo", v korist Elektro Celje d.d. (ID omejitve 18164725),
· služnostna pravica, ki obsega naslednja upravičenja: graditev elektronskega komunikacijskega omrežja iz 3. člena pogodbe skladno s priloženo karto poteka trase, postavitev in obratovanje elektronskega komunikacijskega omrežja in pripadajoče infrastrukture, dostop do elektronskega komunikacijskega omrežja in pripadajoče infrastrukture za potrebe njihovega obratovanja in vzdrževanja, odstranjevanje naravnih ovir pri graditvi, postavitvi, obratovanju in vzdrževanju elektronskega komunikacijskega omrežja za čas funkcioniranja elektronskega komunikacijskega omrežja, v korist United Fiber d.o.o. (ID omejitve 19106017),
· služnostna pravica izgradnje, uporabe in vzdrževanja vodovoda, elektrovoda in toplovoda, v korist TVK d.o.o. (ID omejitve 19165901),
· služnostna pravica izgradnje, uporabe in vzdrževanja kanalizacije, v korist TVK d.o.o. (ID omejitve 19165902),
· služnostna pravica hoje in vožnje z vsemi vozili, v korist TVK d.o.o. (ID zaznambe 19165903),
· služnostna pravica, ki obsega naslednja upravičenja: postavitev omarice KKS iz 3. člena te pogodbe skladno s priloženo situacijo, dostop do omarice KKS za potrebe obratovanja in vzdrževanja, odstranjevanje naravnih ovir pri graditvi, obratovanju in vzdrževanju omarice KKS za čas funkcioniranja kabelskega omrežja, v korist United Fiber, fiksna infrastruktura, d.o.o. (ID omejitve 20322171),
· služnostna pravica:
· za izgradnjo temeljne pete opornega zidu v površini 155 m2,
· za izgradnjo jaška in izvedbo priključka na elektroenergetsko omrežje v površini 9,50 m2,
· za izvedbo priključka na javno omrežje fekalne kanalizacije v površini 12,50 m2,
· za izvedbo priključka na javno toplovodno omrežje v površini 3,00 m2,
· za izvedbo priključka na javno telekomunikacijsko omrežje - Telekom v površini 2,50 m2,
· za izvedbo priključka na javno telekomunikacijsko omrežje - Telemach v površini 2,00 m2,
· za izvedbo priključka na javno omrežje meteorne kanalizacije v površini 4,00 m2, v korist vsakokratnega lastnika nepremičnine 964 781/3 (ID zaznambe 21026439),
· služnostna pravica hoje in vožnje za namen položitve elektroenergetskega kabla v obstoječo kabelsko kanalizacijo v dolžini 10 m in za izvedbo nove kabelske kanalizacije v dolžini 3 m, v korist vsakokratnega lastnika nepremičnine 964 781/3 (ID omejitve 21345782),
· služnostna pravica hoje in vožnje za namen dostopa do kategorizirane občinske ceste z oznako LK 451921 za potrebe nove proizvodne hale, v korist vsakokratnega lastnika nepremičnine 964 781/3 (ID omejitve 21393774).


PREDMET POGODBE
2. člen
Prodajalec proda, kupec pa kupi in sprejme v last in posest nepremičnino z ID znakom parcela 964 762/22 velikosti 911 m2. Predmetna nepremičnina v naravi predstavlja travnik.


KUPNINA
3. člen
Kupnina za predmetno nepremičnino v izmeri 911 m2 znaša ______________ EUR. Znesek 22% DDV znaša ___________ EUR. Kupnina skupaj z DDV znaša _________________ EUR.

Varščina v višini _______________ EUR, ki je bila plačana dne ___________, se všteje v kupnino, tako da znaša preostanek kupnine za plačilo ________________ EUR. 

Prodajalec bo kupcu izstavil račun po podpisu pogodbe. Kupec je dolžan poravnati preostanek kupnine v roku petnajst (15) dni od izstavitve računa na podračun EZR MOV, št: SI56 0133 3010 0018 411. Plačilo kupnine v dogovorjenem roku je bistvena sestavina pogodbe. V kolikor je kupec v zamudi s plačilom kupnine, se zaračunavajo zakonske zamudne obresti.


IZROČITEV NEPREMIČNINE
4. člen
Po plačilu celotne kupnine bo prodajalec kupcu izdal brezpogojno zemljiškoknjižno dovolilo, ki bo sposobno za vpis lastninske pravice na predmetni nepremičnini, v korist kupca.

Kupec izjavlja, da si je predmetno nepremičnino ogledal in mu je znano dejansko stanje, zato jo kupuje po načelu »videno-kupljeno«.

Kupec prevzame kupljeno nepremičnino v posest z dnem plačila celotne kupnine, v last pa z dnem vknjižbe lastninske pravice v zemljiško knjigo.

Z dnem prevzema nepremičnine v posest preide na kupca obveznost vzdrževanja nepremičnine ter riziko poškodovanja in uničenja stvari. 

Pogodbeni stranki sta soglasni, da je kupec po plačilu celotne kupnine upravičen samostojno vložiti zemljiškoknjižni predlog za vpis lastninske pravice na kupljeni nepremičnini.


SLUŽNOSTNA PRAVICA

5. člen
Na nepremičnini z ID znakom parcela 964 762/22 kupec kot služnostni zavezanec ustanavlja služnostno pravico hoje, vožnje, vzdrževanja in uporabe kanalizacije, v korist prodajalca.

Pogodbeni stranki sta sporazumni, da je podelitev služnostne pravice neodplačna. Prodajalec je upravičen samostojno vložiti zemljiškoknjižni predlog za vknjižbo služnostne pravice.

Prodajalec se zaveže, da:
· bo služnostno pravico koristil samo v obsegu in v skladu z namenom, za katerega je bila ustanovljena;
· bo kupcu povrnil vso morebitno škodo, ki bi nastala zaradi izvrševanja služnosti v nasprotju s to pogodbo in namenom, za katerega je bila ustanovljena.

Pogodbeni stranki se bosta o višini morebitnega odškodninskega zahtevka, zaradi morebitno nastale škode, dogovorili sporazumno ali na podlagi cenitve uradnega cenilca predpisane stroke.

Služnostni zavezanec (kupec) __________________________________________, MŠ/EMŠO: __________________, izrecno in brezpogojno dovoljuje, da se na nepremičnini z ID znakom parcela 964 762/22 vknjiži služnostna pravica hoje, vožnje, vzdrževanja in uporabe kanalizacije, v korist:

Mestna občina Velenje, Titov trg 1, 3320 Velenje, matična številka: 5884268000.


STROŠKI
6. člen
Kupec plača poleg kupnine in davka na dodano vrednost tudi strošek notarske overitve podpisa prodajalca na pogodbi ter strošek zemljiškoknjižnega vpisa lastninske pravice na predmetnih nepremičnini, strošek notarske overitve podpisa kupca na pogodbi ter strošek zemljiškoknjižnega vpisa služnostne pravice na predmetni nepremičnini pa krije prodajalec.


KONČNE DOLOČBE
7. člen
Odgovorna oseba pri prodajalcu je Branka Gradišnik, skrbnik pogodbe pa Bojan Lipnik.


8. člen
Morebitne spore, ki bi izvirali iz te pogodbe, bosta pogodbeni stranki skušali reševati sporazumno. Če spora na ta način ne bo možno rešiti, si bosta pogodbeni stranki prizadevali rešiti morebitni spor iz te pogodbe z mediacijo in drugimi alternativnimi načini reševanja morebitnega spora. V kolikor to ne bo  mogoče, je za reševanje sporov pristojno stvarno in krajevno pristojno sodišče. Pogodbeni stranki se zavezujeta, da bosta v morebitnem sodnem sporu iz te pogodbe, soglašali s predložitvijo spora v mediacijo.

Pogodba je nična, če kdo v imenu ali na račun kupca, predstavniku ali posredniku prodajalca obljubi, ponudi ali da kakšno nedovoljeno korist za pridobitev posla, sklenitev posla pod ugodnejšimi pogoji, opustitev dolžnega nadzora nad izvajanjem pogodbenih obveznosti ali drugo ravnanje ali opustitev s katerim je prodajalcu povzročena škoda ali je omogočena pridobitev nedovoljene koristi predstavniku prodajalca, posredniku prodajalca, kupcu ali njegovemu predstavniku, zastopniku ali posredniku.

9. člen
V primeru neveljavnosti, ničnosti ali neučinkovitosti katerega od tu navedenih določil, se pogodbeni stranki zavezujeta za odpravo takih z nadomestitvijo novih, ki bodo zagotovili dosego glavnega namena iz te pogodbe.

Vse spremembe in dopolnitve te pogodbe morajo biti sklenjene v pisni obliki, ker so v nasprotnem primeru brez vsakega pravnega učinka.

10. člen
Ta pogodba je sestavljena v dveh (2) enakih izvodih, od katerih prejmeta prodajalec in kupec en (1) podpisan izvod, pri čemer je kupčev izvod namenjen postopkovni izvedbi te pogodbe.


Ta pogodba je sklenjena in začne veljati, ko jo podpišeta obe pogodbeni stranki.


V Velenju, dne ________________			    V Velenju, dne _______________
                Številka spisa: 4780-0059/2025



KUPEC: 						    PRODAJALEC:
_________________________		                Mestna občina Velenje
                                                                	                Peter Dermol, župan

